google/wiki40b huggingface dataset:
Patrologia Graeca

Κατάλογος περιεχομένων

Τα έργα στην πλειοψηφία τους είναι θεολογικά και εκκλησιαστικά, υπάρχουν όμως και πολλά ιστορικού και φιλολογικού, αλλά και ποικίλου, περιεχομένου. Εκτός από τα έργα των συγγραφέων που αναφέρονται στη συνέχεια, στους τόμους περιλαμβάνονται και πολλές πραγματείες μεταγενεστέρων, κυρίως στα λατινικά. Το όνομα των συγγραφέων παρατίθεται σύμφωνα με το πρωτότυπο κείμενο.
Μαύρο τρίγωνο

Το μαύρο τρίγωνο έχει εμφανιστεί ως λεσβιακό ή φεμινιστικό σύμβολο περηφάνιας και ενότητας.
Το σύμβολο προέρχεται από ναζιστικά στρατόπεδα συγκέντρωσης, όπου ο κάθε κρατούμενος έπρεπε να φορά ένα ναζιστικό αναγνωριστικό σύμβολο στην ζακέτα του, το χρώμα του οποίου απεικόνιζε το "είδος" το κάθε ανθρώπου. Τα άτομα που χαρακτηρίζονταν ως "αντικοινωνικά" έπρεπε να φορούν το μαύρο τρίγωνο. Η πλειονότητα αυτών που φορούσε το μαύρο τρίγωνο ήταν νοητικά καθυστερημένα άτομα ή άστεγοι. Αλλά το σύμβολο δινόταν και σε μικρότερες κατηγορίες φυλακισμένων όπως αλκοολικούς, πόρνες, κ.ά.
Στους τσιγγάνους πολλές φορές δινόταν αυτό το σύμβολο, αλλά τις περισσότερες φορές χρησιμοποιούταν το καφέ τρίγωνο.
Στα αρχεία των Ναζί δεν υπάρχει καμία αναφορά που να λέει ότι επιβαλλόταν στις λεσβίες να φορούν το μαύρο τρίγωνο, ούτε ότι ο λεσβιασμός ήταν λόγος για να καταταχθεί κάποιος σε στρατόπεδο συγκέντρωσης. Αλλά μερικοί δικαιολογούν, ότι από την στιγμή που οι Ναζί πίστευαν στον παραδοσιακό κοινωνικό ρόλο της γυναίκας, οι λεσβίες και άλλες σεξουαλικά μη συμβατικές γυναίκες μπορεί λογικά να θεωρούνταν "αντικοινωνικές" από την οπτική γωνία των Ναζί.
Είναι επίσης πιθανό, ότι το Playing for Time, ένα από τα  απομνημονεύματα  του ολοκαυτώματος γραμμένο από  τη Γαλλίδα Fania Fénelon, βοήθησε στην δημιουργία της εντύπωσης ότι επιβαλλόταν στις λεσβίες να φορούν το μαύρο τρίγωνο. 
Όποιος και αν είναι ο λόγος, οι λεσβίες στο πέρασμα του χρόνου έχουν ανακτήσει το μαύρο τρίγωνο ως σύμβολο εναντίωσης στην καταπίεση και την άνιση μεταχείριση και θεωρείται αντίστοιχο του ομοφυλοφιλικού ροζ τριγώνου. Σήμερα αναγνωρίζεται ευρύτερα ως λεσβιακό σύμβολο. 
Μερικοί αναρχικοί χρησιμοποιούν το μαύρο τρίγωνο ως σύμβολο τους.
Γκαμπές

Σύντομη ιστορία

Η Γκαμπές στην αρχαιότητα αποτελούσε έδαφος της Καρχηδόνας. Μετά τον δεύτερο Καρχηδονιακό πόλεμο περιήλθε στους Ρωμαίους και ονομάστηκε Τακάπη. Περί τον 7ο αιώνα καταλήφθηκε από τους Άραβες.
 
Το 1881 αποτέλεσε γαλλικό προτεκτοράτο όπου και παρέμεινε μέχρι το 1940 στον Β' Παγκόσμιο Πόλεμο, που καταλήφθηκε από τους Γερμανούς. Απελευθερώθηκε το 1943 ως γαλλικό έδαφος και δύο χρόνια μετά, το 1945, ξεκίνησε η επανοικοδόμηση και η αποκατάσταση των ζημιών. Το 1956 με την εθνική ανεξαρτησία της Τυνησίας, αποδόθηκε από τους Γάλλους στη χώρα.

Ανάπτυξη

Η ταχεία ανάπτυξη της πόλης οφείλεται κυρίως αφενός στη παράλια τοποθεσία της με την παλαιότερα σπουδαία γεωργική ανάπτυξη (μπανάνες, φοίνικες, σακχαροκάλαμο κ.λπ.), αλλά και η σύνδεσή της με τις οάσεις της Σαχάρας όπου και αποτέλεσε εμπορικό κέντρο. Χαρακτηριστικές είναι οι τεράστιες σηροτρόφοι μουριές που φύονται στη περιοχή εκ των οποίων και αναπτύχθηκε η σηροτροφία και η κατασκευή μετάξινων υφασμάτων.
Σήμερα η Γκαμπές έχει εξελιχθεί σε μία βιομηχανική πόλη, ιδίως μετά την ανακάλυψη κοιτασμάτων και την εξόρυξη πετρελαίου, όπου αναπτύχθηκαν και πολλά χημικά εργοστάσια, ενώ ο λιμένας που προπολεμικά ήταν σχεδόν ανύπαρκτος, σήμερα αποτελεί σπουδαίο σημείο εξαγωγής μεταλλευμάτων. Επίσης και η τουριστική ανάπτυξη της πόλης είναι σπουδαία με ανάλογη τουριστική υποδομή που συνδυάζει θάλασσα, όαση και έρημο.
Καντόνια της Ομοσπονδίας της Βοσνίας και Ερζεγοβίνης

Τα δέκα καντόνια της Ομοσπονδίας της Βοσνίας και Ερζεγοβίνης (βοσνιακά: kanton, κροατικά: županije‎, σερβικά: Кантон), είναι τα κράτη μέλη της Ομοσπονδίας της Βοσνίας και Ερζεγοβίνης, μία από τις δύο πολιτικές οντότητες της Βοσνίας και Ερζεγοβίνης. Τα δέκα καντόνια θεσπίστηκαν με το Νόμο για τις Ομοσπονδιακές Μονάδες (Καντόνια) στις 12 Ιουνίου 1996.

Πιθανή αναδιοργάνωση

Υπάρχουν μια σειρά από προτάσεις για την αναδιοργάνωση της Ομοσπονδίας, που κυμαίνονται από μείωση του αριθμού των καντονιών, την ίδρυση νέων ομοσπονδιακών μονάδων σε κρατικό επίπεδο, και την ανταλλαγή των αρμοδιοτήτων μεταξύ των καντονιών και της Ομοσπονδίας.
Ωστόσο, το ζήτημα αυτό απαιτεί ένα υψηλό επίπεδο πολιτικής συμφωνίας, ιδίως μεταξύ των πολιτικών κομμάτων των Βόσνιων και των Κροάτων, δεδομένου ότι θα περιλαμβάνει απαραίτητα την αλλαγή του ομοσπονδιακού συντάγματος. Ώστε να περάσει ένας συνταγματικός νόμος, πρέπει να λάβει την υποστήριξη της πλειοψηφίας των εκπροσώπων και αντιπροσώπων στις δύο αίθουσες του Ομοσπονδιακού κοινοβουλίου, συμπεριλαμβανομένης της πλειοψηφίας των Κροάτων και των Βόσνιων αντιπροσώπων στον Οίκο των Λαών.
724 Χαπάγκ

Φυσικά χαρακτηριστικά

Τα φυσικά χαρακτηριστικά του Χαπάγκ είναι άγνωστα.
Ώκλαντ

Ηφαίστεια

Το Ώκλαντ βρίσκεται επί των ηφαιστείων του Ηφαιστειακού Πεδίου Ώκλαντ. Οι 50 ηφαιστειακές δίοδοι στην περιοχή παίρνουν τη μορφή κώνων, λιμνών, λιμνοθαλασσών, νησιών και κοιλοτήτων. Μερικοί από τους κώνους έχουν μερικώς ή πλήρως ενασκαφεί. Τα ηφαίστεια είναι το καθένα ξεχωριστά σβηστό αν και το ηφαιστειακό πεδίο από μόνο του είναι εν μέρει εν υπνώσει. Το πιο πρόσφατο και κατά πολύ το πιο μεγάλο ηφαίστειο, το Νησί Ρανγκιτότο, σχηματίστηκε εντός των τελευταίων 1000 χρόνων. «Ράνγκι» σημαίνει «ουρανός» και «τότο» σημαίνει «αίμα», που υποδεικνύει πως ονομάστηκε από Μαορί που ήταν αυτόπτες μάρτυρες της έκρηξής του. Το μέγεθός του, η συμμετρία του, η θέση του ως φύλακας της εισόδου στο Λιμάνι Βαϊτεμάτα και η ορατότητά του από πολλά μέρη της περιοχής του Ώκλαντ το καθιστούν το πιο γραφικό φυσικό χαρακτηριστικό του Ώκλαντ. Το Ρανγκιτότο είναι περιέργως ήσυχο καθώς σχεδόν κανένα πτηνό ή έντομο δεν έχει αποικήσει το νησί εξαιτίας του πλούσια όξινου εδάφους του και του είδους χλωρίδας που έχει προσαρμοστεί να αναπτύσσεται στο μαύρο βραχώδες έδαφός του.

Ισθμός και λιμάνια

Το Ώκλαντ βρίσκεται επί και γύρω από έναν ισθμό, με φάρδος λιγότερο από δύο χιλιόμετρα στο στενότερο σημείο του, μεταξύ του ορμίσκου Μανγκέρε και του Ποταμού Ταμάκι. Υπάρχουν δύο λιμάνια στην αστική περιοχή του Ώκλαντ που περιβάλλουν τον ισθμό αυτό, το Λιμάνι Βαϊτεμάρα στα βόρεια, που ανοίγει ανατολικά στον Κόλπο Χαουράκι, και το Λιμάνι Μανουκάου στα ανατολικά, που ανοίγει δυτικά στην Θάλασσα της Τασμανίας. 
Δύο γέφυρες καλύπτουν τα λιμάνια αυτά, η Γέφυρα του Λιμανιού του Ώκλαντ στο Λιμάνι Βαϊτεμάρα και η Γέφυρα Μανγκέρε στο Λιμάνι Μανουκάου.

Κλίμα

Το Ώκλαντ έχει ζεστό-ήπιο κλίμα, με ζεστά, υγρά καλοκαίρια και δροσερούς αλλά υγρούς και μακρείς χειμώνες. Οι μέσες θερμοκρασίες τον Ιανουάριο είναι μεταξύ 21-24 °C. Ο Φεβρουάριος και ο Μάρτιος είναι τυπικά θερμότεροι από τον Ιανουάριο, και οι μέγιστες θερμοκρασίες τον Ιούλιο είναι μεταξύ 14-16 °C κατά μέσο όρο. Καθόλη τη διάρκεια σχεδόν του χρόνου σημειώνονται υψηλά επίπεδα βροχόπτωσης, ιδιαίτερα το χειμώνα. Οι κλιματικές συνθήκες ποικίλουν σε διαφορετικά μέρη της πόλης εξαιτίας της γεωγραφικών συντελεστών, όπως λόφοι, δένδρα και ωκεάνια ρεύματα αέρος. Η πρώτη φορά που κατεγράφη χιόνι στο Ώκλαντ τις τελευταιές δεκαετίες ήταν στις 15 Αυγούστου του 2011.

Αεροδρόμιο

Το Διεθνές Αεροδρόμιο του Ώκλαντ, το μεγαλύτερο αεροδρόμιο της Νέας Ζηλανδίας, βρίσκεται δίπλα στο Λιμάνι Μανουκάου, στο νότιο προάστιο του Μανγκέρε, που είναι μέρος του Μανουκάου. Είναι μεγάλη βάση για τις Αεροπορικές Γραμμές της Νέας Ζηλανδίας (Air New Zealand). Διαπραγματεύσεις σε εξέλιξη ασχολούνται με την ανάπτυξη ενός δεύτερου αεροδρομίου στο Φενουαπάι, στο Βαιτακέρε, στα βορειοδυτικά της αστικής περιοχής του Ώκλαντ. Πολλές ιδιωτικές πτήσεις χρησιμοποιούν το μικρότερο αεροδρόμιο στο Αρντμόουρ, νοτίως της πόλης αλλά εντός της περιοχής του Ώκλαντ.
Νεκρή φύση: Βάζο με Ροζ Τριαντάφυλλα

Ο πίνακας

Ο Βαν Γκογκ ζωγράφισε τον πίνακα "Νεκρή φύση: Βάζο με Ροζ Τριαντάφυλλα" λίγο πριν την έξοδό του από το άσυλο Σαίντ Ρεμί.
Ως το τέλος της παραμονής του στο Σαίντ Ρεμί και με την άφιξή του στην Οβέρ σουρ Ουάζ να πλησιάζει, ο Βαν Γκογκ μετέφερε την αισιοδοξία και τον ενθουσιασμό του μέσα από τη ζωγραφική λουλουδιών. Περίπου την περίοδο που ζωγράφισε το έργο ο Βαν Γκογκ, έγραψε στη μητέρα του, «Αλλά για την υγεία του ατόμου, όπως λες, είναι πολύ απαραίτητο να εργάζεται στον κήπο και να βλέπει τα λουλούδια να αναπτύσσονται.» Έγραψε στην αδελφή του Ουίλ, «τις τελευταίες μέρες στο Σαίντ Ρεμί δούλευα σαν τρελός. Μεγάλα μπουκέτα από λουλούδια, βιολετί χρώματος ίριδες, μεγάλα μπουκέτα τριαντάφυλλα.»
Ενώ δεν πιστεύεται ότι ο Βαν Γκογκ είχε μια ιδιαίτερη σχέση με τα τριαντάφυλλα, η Εθνική Πινακοθήκη Τέχνης (NGA) υποστηρίζει, «είναι σαφές, όμως, ότι αντιλαμβανόταν όλα τα φυτά που ανθίζουν ως έναν εορτασμό της γέννησης και της ανανέωσης- που έσφυζαν από ζωή. Αυτή η αίσθηση υπογραμμίζεται εδώ από το ζωντανό ​​πράσινο του φόντου, το οποίο έχει το ντελικάτο χρώμα των νέων φύλλων της άνοιξης.» Η NGA περιγράφει περαιτέρω τον πίνακα, «Οι κυματιστές κορδέλες των χρωμάτων, που εφαρμόζονται με διαγώνιες πινελιές, δίνουν ζωή στον καμβά και τοποθετούν τις μαζεμένες μορφές των λουλουδιών και των φύλλων. Αρχικά, τα τριαντάφυλλα ήταν ροζ-το χρώμα έχει ξεθωριάσει- και δημιουργούσαν αντίθεση τα συμπληρωματικά χρώματα με το πράσινο.»
Το έργο είναι ένα από τα πολλά παραδείγματα του Βαν Γκογκ της υπεραφθονίας στη νεκρή φύση, γεμίζοντας την εικόνα με το βάζο και λουλούδια που ξεχειλίζουν. Άλλα παραδείγματα είναι η Νεκρή φύση με τα Γαρίφαλα και η Νεκρή φύση με Ανεμώνες. Το πληθωρικό μπουκέτο τριαντάφυλλα λέγεται ότι είναι το μεγαλύτερο και πιο όμορφο έργο νεκρής φύσης του Βαν Γκογκ. Ο Βαν Γκογκ έκανε ακόμα ένα πίνακα με τριαντάφυλλα στο Σαίντ Ρεμί, που εκτίθεται στο Μητροπολιτικό Μουσείο Τέχνης της Νέας Υόρκης.
Όταν Βαν Γκογκ έφυγε από το Σαίντ Ρεμί στις 16 Μαΐου και τα δύο ζωγραφικά έργα με τα τριαντάφυλλα έμειναν πίσω για να στεγνώσει το παχύ στρώμα μπογιάς. Ο Βαν Γκογκ υπολόγιζε ότι θα χρειαζόταν ένας μήνας για τους πίνακες να στεγνώσουν. Είχαν φτάσει στην τελευταία κατοικία του Βαν Γκογκ, στην Οβέρ σουρ Ουάζ, μέχρι τις 24 Ιουνίου.
Σερβικές βουλευτικές εκλογές Μαρτίου 1888

Οι βουλευτικές εκλογές διεξήχθησαν στο Βασίλειο της Σερβίας στις 4 Μαρτίου 1888. Στις αρχές του 1888 ο βασιλιάς Μίλαν είχε δώσει εντολή σχηματισμού κυβέρνησης στο Λαϊκό Ριζοσπαστικό Κόμμα με πρωθυπουργό τον Σάβα Γκρούιτς ο οποίος προκύρηξε εκλογές για τον Μάρτιο με σύμφωνη γνώμη του βασιλιά.
Το αποτέλεσμα ήταν μια μεγάλη νίκη για το Λαϊκό Ριζοσπαστικό κόμμα, το οποίο κέρδισε με μεγάλη πλειοψηφία εδρών. Από τις 142 έδρες στο Κοινοβούλιο, οι υποστηρικτές του Γιόβαν Ρίστιτς κέρδισαν μόνο 13.
Έρεβος (μυθολογία)

Έρεβος: ο τόπος

Έρεβος ονομάζεται (κατά τον Όμηρο) ο χώρος που συνορεύει με τον Άδη (χώρος διάβασης των ψυχών), στον οποίο εξοβελίστηκαν από τον Δία μετά την Τιτανομαχία οι Τιτάνες Μενοίτιος και Επιμηθέας.
Μια άλλη εκδοχή (κατά τον Ησίοδο) χαρακτηρίζει ως το πιο σκοτεινό μέρος του Άδη, το Έρεβος, στο οποίο ευρίσκονταν οι Θρόνοι του Πλούτωνα και της Περσεφόνης καθώς και η σπηλιά της Σκύλλας. Τέλος, κατά τους Καθολικούς Χριστιανούς, το Έρεβος είναι ο χώρος όπου εξαγνίζονται οι ψυχές των αμαρτωλών πριν από τη μετάβασή τους στον Άδη.
Επίσης από το Έρεβος, κατά την ελληνική Μυθολογία, ο Δίας (μυθολογία) παρέλαβε τους Εκατόγχειρες, ο Ηρακλής τον Κέρβερο, η Ερινύς άκουσε την Αλθαία κ.ά.
Διοργανώσεις Ε.Π.Σ. Αθηνών 1987–88

Τα Αθηναϊκά τοπικά πρωταθλήματα Αθηνών της αγωνιστικής περιόδου 1987-88 διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος 171 σωματεία (40 στην Α΄, 54 στη Β΄ και 77 στη Γ΄Αθηνών).
Το πρωτάθλημα της Α΄ ΕΠΣΑ κατέκτησαν η Ηλιούπολη στον Α΄ όμιλο και ο Α.Ο. Τριγλία Ραφήνας στο Β΄ όμιλο. Υπερπρωταθλήτρια αναδείχθηκε η Ηλιούπολη, που νίκησε στον άτυπο Τελικό που έγινε στις 6 Ιουνίου με σκορ 1-0 τον αντίπαλό της. 
Ηλιούπολη και Ραφήνα κέρδισαν την άνοδο στη Δ΄Εθνική.
Στους τρεις ομίλους της Β΄ Αθηνών τους τίτλους πήραν ο Αττικός Κολωνού, ο Π.Α.Ο. Κεραυνός Γλυφάδας και ο Φοίνικας Καλλιθέας. 
Κυπελλούχος ΕΠΣΑ για το 1988 αναδείχτηκε  η Βουλιαγμένη. Έχοντας στη σύνθεσή της τους Γονιό (τότε 42 ετών!), Φραντζέσκο και Φαμέλη, επικράτησε στον Τελικό της 6ης Απριλίου με  σκορ 4-2 επί της Πεύκης, που ήταν η προηγούμενη κάτοχος του τρόπαιου.
Ιωάννης του Μπωβουάρ

Βιογραφία

Ήταν γιος του Γκυ κόμη του Λινύ & Σαιν-Πολ και της Μαχώς των Σατιγιόν, κόρης και κληρονόμου του Ιωάννη κόμη του Σαιν-Πολ.
Ακαδημία για την Εβραϊκή γλώσσα

Η Ακαδημία για την Εβραϊκή γλώσσα (εβρ.  הָאָקָדֶמְיָה לַלָּשׁוֹן הָעִבְרִית}},HaAkademya laLashon haIvrit" είναι ανώτατο ίδρυμα του Ισραήλ, το οποίο χορηγεί υποτροφίες σπουδών στην εβραϊκή γλώσσα. Ιδρύθηκε από την κυβέρνηση του Ισραήλ το 1953.

Οργάνωση

Η Ολομέλεια του ιδρύματος αποτελείται από 23 μέλη. Επιπλέον, η Ακαδημία απασχολεί 15 ακαδημαϊκούς συμβούλους, μεταξύ των οποίων και σεβαστοί μελετητές της γλώσσας, της γλωσσολογίας, ιουδαϊκών μελετών και της Αγίας Γραφής. Οι αποφάσεις της Ακαδημίας είναι δεσμευτικές για όλα τα κυβερνητικά γραφεία, συμπεριλαμβανομένης της Ισραηλινής Ραδιοτηλεοπτικής Αρχής.
Ευθύδημος

Με το όνομα Ευθύδημος αναφέρονται δύο χαρακτήρες σε σωκρατικά έργα. Στο Βιβλίο Α' των Απομνημονευμάτων του Ξενοφώντα, το πάθος του Κριτία για τον νεαρό Ευθύδημο προκαλεί τον χλευασμό από την πλευρά του Σωκράτη. Ο Σωκράτης διαφωνεί με την αγάπη του Κριτία δηλώνοντας πως ένας ελεύθερος και ένας άρρωστος άνδρας δεν μπορούν να αποτελέσουν μια ομορφιά στο σώμα και στο μυαλό. Ο Κριτίας, όντας Αθηναίος σοφιστής και πολιτικός, ήταν ηγέτης των Τριάκοντα Τυράννων που ηγήθηκαν της πόλης μετά την ήττα στον Πελοποννησιακό Πόλεμο το 404 π.Χ.
Ο δεύτερος Ευθύδημος είναι χαρακτήρας του ομώνυμου έργου του Πλάτωνα. Ο Ευθύδημος και ο αδερφός του, Διονυσόδωρος, είναι σοφιστές που ερωτούνται από τον Σωκράτη, σε μια αντιπαράθεση των ερωτοαποκρίσεων του Ευθύδημου και του ελέγχου του Σωκράτη.
Ιδιοσυγκρασία

Η ιδιοσυγκρασία είναι το σύνολο των ειδικών βιολογικών και ψυχολογικών στοιχείων που χαρακτηρίζουν ένα άτομο, καθορίζουν την προσωπικότητα, τις αντιδράσεις και τη συμπεριφορά του και το κάνουν διαφορετικό από άλλα άτομα. Τα στοιχεία αυτά έχουν διαμορφωθεί από την επίδραση της κληρονομικότητας, του κοινωνικού και οικογενειακού περιβάλλοντος, της διαδρομής και του τρόπου ζωής κάθε ατόμου.
Συχνά με τον όρο ιδιοσυγκρασία εννοούνται οι αλλεργικές αντιδράσεις που εμφανίζουν κάποια άτομα όταν λάβουν ορισμένες ουσίες από το στόμα ή έρθουν σε επαφή με αυτές. Άλλοτε ο όρος αναφέρεται κυρίως στην προσωπικότητα και στον ψυχισμό του ατόμου ή στην ανθεκτικότητα του.
Παρεμφερής είναι και ο όρος ιδιοσυστασία. Οι διαφορές των δύο όρων δεν είναι πάντα σαφής. Μπορούμε, ωστόσο, να πούμε ότι με τον όρο ιδιοσυστασία εννοούμε κυρίως το σύνολο των μορφολογικών και λειτουργικών στοιχείων ενός ατόμου που απορρέουν από τα γονιδιακά του χαρακτηριστικά.
Ρόμπερτ Φούλτον (Κυβερνήτης)

Καριέρα

Γεννήθηκε το 1948 και σπούδασε στο Κολέγιο Ίτον και στη συνέχεια στο Πανεπιστήμιο της Ανατολικής Αγγλίας. Ο Φούλτον κατατάχθηκε στους Βασιλικούς Πεζοναύτες το 1972. Για αρκετά χρόνια υπηρέτησε εκεί ως κατώτερος αξιωματικός και στη συνέχεια διορίστηκε στο Επιτελείο του Γουορμίνστερ (Staff College). Την περίοδο από το 1983-1985 ήταν Διοικητής (Company Commander) στην Ταξιαρχία 42 Commando. Συνακόλουθα, ανέλαβε και άλλα διοικητικά καθήκοντα στο Υπουργείο Άμυνας. Το 1995 υπηρέτησε στη Δύναμη Ταχείας Επέμβασης του ΟΗΕ (UNPROFOR) προτού παραδώσει την εξουσία στην IFOR. 
Το 1998 ανέλαβε Γενικός Διοικητής των Βασιλικών Πεζοναυτών και το 2001 μεταφέρθηκε στο Υπουργείο Άμυνας ως υπεύθυνος για τον εξοπλισμό. Το 2003 προήχθη σε Αντιστράτηγο. Είναι παντρεμένος με 2 γιους. 
Το Σεπτέμβριο του 2006 ανέλαβε Κυβερνήτης του Γιβραλτάρ. Το 2007 άρχισε έρευνα για τις συνθήκες αιχμαλώτισης 15 Βρετανών στρατιωτών από δυνάμεις του Ιράν εκείνη τη χρονιά.
Τον διαδέχθηκε ως κυβερνήτης ο Σερ Άντριαν Τζονς.
Διαχείριση ψηφιακών δικαιωμάτων

Η Διαχείριση Ψηφιακών Δικαιωμάτων (DRM) είναι ένα σύνολο τεχνολογιών ελέγχου πρόσβασης για τον περιορισμό της χρήσης ιδιοταγών υλικών και πνευματικών πονημάτων. Οι τεχνολογίες DRM επιχειρούν να ελέγξουν τη χρήση, τροποποίης και διανομή προϊόντων της διανοίας (π.χ. λογισμικό και πολυμεσικό περιεχόμενο) όπως και συστήματα που εμπεριέχονται σε συσκευές που εφαρμόζουν τις σχετικές πολιτικές.
Η χρήση τεχνολογιών διαχείρισης ψηφιακών δικαιωμάτων δεν είναι διεθνώς αποδεκτή.
Οι υπέρμαχοι της διαχείρισης ψηφιακών δικαιωμάτων ισχυρίζονται ότι είναι απαραίτητη για την προστασία της πνευματικής ιδιοκτησίας και την αποτροπή της δωρεάν αντιγραφής της, ακριβώς όπως οι κλειδαριές είναι απαραίτητες για να αποτρέπεται η κλοπή υλικών αγαθώς. Επιπλέον, επιχειρηματολογούν ότι αυτό το τεχνολογικό μέσο βοηθά τον κάτοχο των πνευματικών δικαιωμάτων να διατηρήσει τον artistic control και να διασφαλίσει μια συνεχή ροή εσόδων. 
Οι πολέμιοι της διαχείρισης ψηφιακών δικαιωμάτων αντιτείνουν ότι δεν υπάρχουν απτές αποδείξεις ότι η διαχείριση ψηφιακών δικαιωμάτων συμβάλλει στην αποτροπή παραβίασης των πνευματικών δικαιωμάτων, φορτίζοντας αρνητικά νομότυπους πελάτες και απλά επιτρέπει στους μεγάλους επιχειρηματικούς ομίλους να καταπνίξουν τον ανταγωνισμό και την καινοτομία. Επιπλέον, τα προϊόντα της διανοίας μπορούν να καταστούν απροσπέλαστα σε περίπτωση αλλαγών σε αλλαγές σχεδίων των σχετικών τεχνολογιών ή διακοπής σχετικών υπηρεσιών.
Γεώργιος Κανουπάκης

Προσωπική ζωή

Πατέρας του ήταν ο Νικόλαος Κανούπης και μητέρα του η Ειρήνη, το γένος Τριχά. Ο μικρότερος αδερφός του, Γιάννης, ήταν αντιστασιακός οδηγός μικρού λεωφορείου και πέθανε σε στρατόπεδο συγκέντρωσης των Ναζί στη Γερμανία, ενώ ο γιος του αδερφού του γλίτωσε το θάνατο στους φούρνους των Ναζί και επέστρεψε στην Ελλάδα. Ο Γεώργιος Κανουπάκης παντρεύτηκε την Ευθυμία Δουμιανάκη (Αλεξάνδρεια 1920- Ιεράπετρα 2006) και απέκτησαν 2 γιους.

Στρατιωτική καριέρα

Ο Γεώργιος ήταν αξιωματικός εξ εφέδρων, με σπουδές στη Στρατιωτική Σχολή των Αθηνών (κατατάχθηκε στο στρατό σε ηλικία 17 ετών) και έλαβε μέρος στη Μικρασιατική Εκστρατεία (ως Ανθυπολοχαγός), όπου τραυματίστηκε. Τέθηκε σε πολεμική διαθεσιμότητα με το βαθμό του Λοχαγού.  Κατά τον Δεύτερο Παγκόσμιο Πόλεμο επανήλθε στο στράτευμα, ανέπτυξε αντιστασιακή δράση και κατέφυγε στη Μέση Ανατολή (Αλεξάνδρεια). Μετά το τέλος του πολέμου επέστρεψε στη γενέτειρά του. Αποστρατεύτηκε με το βαθμό του Αντισυνταγματάρχη σε πολεμική διαθεσιμότητα.

Δήμαρχος Ιεράπετρας

Ο Κανουπάκης έγινε μέλος της επιτροπής για τη συμφιλίωση που αποσκοπούσε στην αποτροπή του εμφυλίου πολέμου. Το Μάρτιο του 1961 παραιτήθηκε ο Δήμαρχος Ιεράπετρας Δημήτριος Μαρκόπουλος για επαγγελματικούς λόγους και το δημοτικό συμβούλιο εξέλεξε στις 12 Μαρτίου τον Αντισυνταγματάρχη σε πολεμική διαθεσιμότητα Γιώργο Κανουπάκη στο αξίωμα μέχρι να διεξαχθούν νέες εκλογές. Στις δημοτικές εκλογές που ακολούθησαν, το 1964, ο Κανουπάκης εξελέγη δήμαρχος και ξεκίνησε δύο σημαντικά έργα για την πόλη: το φράγμα στα Μπραμιανά και το λιμάνι. Επίσης, κατά τη δημαρχία του χτίστηκε το κτήριο του Δημαρχείου (τη δεκαετία του ' 60), εξέπεμπε ο ραδιοφωνικός σταθμός Ανατολικής Κρήτης, προβάλλοντας τα προβλήματα της Ιεράπετρας και ενημερώνοντας τους γεωργούς και τους καλλιεργητές των πρωίμων κηπευτικών.  Μερίμνησε επίσης για την ανακατασκευή του κρηπιδότοιχου στην παραλιακή οδό της Ιεράπετρας, που είχε καταστραφεί σε θαλασσοταραχή. Καθήκοντα Δημάρχου ως τις 2 Μαρτίου 1972 ανέλαβε ο Αντιδήμαρχος Εμμανουήλ Σκύβαλος, ο οποίος εξαναγκάστηκε σε παραίτηση από τη χούντα. Τον Κανουπάκη διαδέχθηκε ως Δήμαρχος ο Παναγιώτης Ματθαίου.

Θάνατος

Ο Γεώργιος Κανουπάκης απεβίωσε στην Αθήνα, το Νοέμβριο του 1974 και κηδεύτηκε στις 26 Νοεμβρίου 1974 στην Ιεράπετρα, με δαπάνες του Δήμου. 
Η πλατεία που ονομαζόταν πρώτα "πλατεία 21ης Απριλίου 1967" μετονομάστηκε σε "πλατεία Γεωργίου Κανουπάκη" προς τιμήν του.
Coco

Παραγωγή

Ο Λι Άνκριτς πρωτοέριξε στο τραπέζι την ιδέα για την ταινία το 2010, όταν κυκλοφόρησε το Toy Story 3, το οποίο και σκηνοθέτησε ο ίδιος. Η ομάδα της Pixar ταξίδεψε αρκετές φορές μέχρι το Μεξικό, προς αναζήτηση βοήθειας για τον καθορισμό των χαρακτήρων και της ιστορίας του Coco. Ο Άνκριτς είπε "Το είχα δει να απεικονίζεται στη λαϊκή τέχνη. Αυτό που αιχμαλώτιζε τη φαντασία μου ήταν η αντιπαραβολή των σκελετών με φωτεινά, γιορτινά χρώματα. Ήταν σαν να μου στρώθηκαν ελικοειδή μονοπάτια ανακάλυψης. Και όσο πιο πολλά μαθαίνω για την [el] Día de los Muertos, τόσο πιο πολύ με επηρεάζουν βαθιά." Το γεγονός ότι έπρεπε να δουλέψουν με σκελετούς δυσκόλεψε την ομάδα, καθώς οι χαρακτήρες αυτοί δεν είχαν καθόλου μυικό σύστημα και το animation σε αυτούς έπρεπε να δουλευτεί διαφορετικά από ότι στους ζώντες χαρακτήρες.
Στις 13 Απριλίου του 2016, ο Άνκριτς ανακοίνωσε ότι είχαν ξεκινήσει να δουλεύουν στο animation. Ο σεναριογράφος της ταινίας Άντριαν Μολίνα προάχθηκε σε δεύτερο σκηνοθέτη το 2016.
Η Disney έκανε αίτημα να φέρει η ταινία το σήμα κατατεθέν "Día de los Muertos" σε εμπορικές χρήσεις. Αυτό ήταν κάτι που σχολίασε αρνητικά η μεξικανική αμερικανική κοινότητα στην Αμερική. Ο Λάλο Αλκαράζ, αμερικανός μεξικάνος καρτουνίστας, ζωγράφισε μια κινηματογραφική αφίσα με τον τίτλο "Muerto Mouse", που απεικόνιζε ένα γιγαντιαίο Μίκυ Μάους με τον υπότιτλο "Έρχεται να κάνει την κουλτούρα σας εμπορικό σήμα." Πάνω από 21.000 άτομα υπέγραψαν μία αίτηση (petition) στο change.org ότι το εμπορικό σήμα ήταν "οικειοποίηση και εκμετάλλευση της κουλτούρας στα χειρότερά της." Μια εβδομάδα αργότερα η Disney ακύρωσε την απόπειρα, με την επίσημη δήλωσή της που αναφέρει ότι "η χρήση του εμπορικού σήματος είχε σκοπό να προστατέψει κάθε τίτλο για την ταινία μας και σχετικές δραστηριότητες. Αποφασίστηκε ότι ο τίτλος της ταινίας θα αλλάξει και για αυτό το λόγο αποσύρουμε τη χρήση του εμπορικού σήματος." Το 2015, η Pixar προσέλαβε τον Αλκαράζ σαν σύμβουλο της ταινίας, μαζί με τον θεατρικό συγγραφέα Οκτάβιο Σόλις και την πρώην CEO της Mexican Heritage Corp. Μαρσέλα Ντέιβιντσον Αβάιλς, για τη σύσταση μιας συμβουλευτικής ομάδας.